nvidia/miracl-vision huggingface dataset:
Kurikkala

Kurikkala on Kalajoella sijaitseva kylä. Kylä sijaitsee noin 15 kilometrin päästä Kalajoen keskustasta. Kurikkalan pääelinkeinona on maatalous. Kylällä toimii myös turkistarhausta. Kurikkalassa on vanha koulurakennus, joka toimii nykyisin kylätalona, jossa järjestetään muun muassa 4H-kerhotoimintaa. Kylän halki virtaa Siipojoki. Edesmennyt maastohiihtäjä Jussi Kurikkala oli lähtöisin kylästä, jossa sijaitsee hänen kotitalonsa.
Theodoron ruhtinaskunta

Theodoron ruhtinaskunta (kreik. Αυθεντία Θεοδωρούς και Παραθαλασσίας), tunnettu myös nimellä Gothia (kreik. Γοτθία), oli pieni ruhtinaskunta Krimin niemimaalla 1200-luvulta 1400-luvulle. Sen pääkaupunki oli Doros, jota kutsuttiin joskus myös Theodoroksi ja jonka nykyinen nimi on Mangup. Valtio oli Trebizondin keisarikunnan läheinen liittolainen. Theodoron ruhtinaskunta muodostui neljännen ristiretken jälkeen niistä Bysantin Krimillä olleista alueista, jotka eivät joutuneet Genovan valtaamiksi. Väestö oli sekoitus kreikkalaisia, Krimin gootteja, alaaneja, kiptšakkeja ja muita kansoja, jotka kaikki olivat ortodokseja. Alue oli vahvasti Trebizondin keisarikunnan kontrollin alainen, ja mahdollisesti osa sen Krimin maakuntaa, Perateiaa. Theodoro II Gabras, joka oli armenialaista syntyperää, oli sen kuvernööri. Gabrasin suku jälleenlinnoitti pian Doroksen ja nimesi uuden linnoituksen Pyhäksi Theodorokseksi (kreik. Άγιος Θεόδωρος) sen suojeluspyhimyksen mukaan. Tästä tuli uuden ruhtinaskunnan keskus, ja ruhtinaskunta sai siltä nimensä
Osuuspankkien Keskuslainarahaston frangilaina

Osuuspankkien Keskuslainarahaston frangilaina oli suomalaisten osuuskassojen Ranskasta syksyllä 1930 ottama 300 miljoonan kultafrangin (noin 467 miljoonaa markkaa) laina. Osuuskassat välittivät lainan suomalaisille maanviljelijöille ja kunnille jotka saattoivat pitkäaikaisen 30 vuoden lainan avulla muuttaa lyhytaikaiset ja kalliskorkoiset vekselilainansa edullisemmiksi kuoletuslainoiksi. Kun Suomi luopui kultakannasta syksyllä 1931 ja markka samalla devalvoitui, lainan ottajat joutuvat pahoihin vaikeuksiin sillä laina oli maksettava takaisin kultafrangeina ja Ranska luopui kultakannasta vasta 1937. Lainasta koitui lopulta noin 250 miljoonan markan kurssitappiot jotka Suomen valtio joutui valtaosin korvaamaan eduskunnan 1934 säätämällä lailla. Osuuskassat olivat neuvotelleet lainan ottamisesta ranskalaisista pankeista jo 1920-luvun lopulta lähtien. Lainan korko kuluineen oli noin 6 prosenttia ja se oli selvästi edullisempi kuin kotimaiset lainat. Osuuskassat välittivät lainaa yli 7 000 maanviljelijälle ja 165 kunnalle. Koska laina täytyi maksaa takaisin kultafrangeissa lainan ottajien velkakirjoihin oli lisätty ns. kultaklausuuli. Kun Suomi joutui irrottamaan markan kultakannasta syksyllä 1931 markan devalvoituminen suhteessa Ranskan frangiin aiheutti se että laina kasvoi lopulta markkamääräisenä 70 prosenttia suuremmaksi kuin se oli ollut nostettaessa. Vain noin 20% lainan ottajista pystyi jollain tavoin selviämään korotetuista takaisinmaksuista. Kurssitappio nousi noin 250 miljoonaan markkaan ja tämä ylitti sekä Osuuspankkien Keskuslainarahaston 100 miljoonan markan pääoman että myös osuuskassojen yhteenlasketut noin 200 miljoonan varat
Piina (yhtye)

PIINA on suomalainen yhtye. Sen takaa löytyy alun perin Lappeenrannasta kotoisin oleva kuvittaja Hans Eiskonen. Piinan tarina ulottuu 1990-luvun alkupuoliskolle Lappeenrantaan, mistä vastaperustettu yhtye nousi nopeasti pieneen kulttistatukseen. Yhtye soitti muun muassa Apulannan ja Karkkiautomaatin kanssa. Piinan lämppärinä toimi myös Kotiteollisuus. Piina julkaisi debyyttialbuminsa Siskot 24. lokakuuta 2007. Yhtyeen levy-yhtiö oli tuolloin EMI Finland.
James Bolam

James Christopher Bolam (s. 16. kesäkuuta 1935 Sunderland, Tyne-and-Wear, Englanti) on englantilainen näyttelijä. Hänet tunnetaan tohtori Arthur Gilderinä tv-sarjassa Naapureita ja ystäviä (Born and Bred), Jack Halfordina sarjassa Ryhmä Pullman ja Jack Fordina sarjassa When the Boat Comes In. Hän on näytellyt myös tv-sarjoissa Midsomerin murhat ja Yorkshiren etsivät. Englannin kuningatar Elisabet II myönsi James Bolamille MBE-arvonimen ansioistaan näyttelijänä vuonna 2009. James Bolam on naimisissa näyttelijä Susan Jamesonin kanssa. Heillä on yksi tytär. He asuvat Wisborough Greenissä, West Sussexissa.
Luoshu

Luoshu (洛書; yksinkert. 洛书; pinyin: luòshū, "Luojoen kaavio"; kirjoitetaan myös 雒書 , valkoharjainen musta hevonen) eli yhdeksän palatsin kaavio (九宮圖 pinyin: jiǔgōngtú) on yksinkertainen 3x3 -taikaneliö. Se on yksi kiinalaisen kosmologian teoreettisista kaavioista, jota käytetään lukuisten kiinalaisten oppien perustana. Luoshun alkuperästä on olemassa useita versioita. Kiinassa jokien tulviminen aiheutti säännöllisesti suurta tuhoa. Yksi tarinoista kertoo ajasta, jolloin Luojoki (洛水) tulvi. Sen varrella asuneet ihmiset uhrasivat joen hengelle lepyttääkseen sen vihaa. Vedestä nousi kilpikonna, jonka kilvessä oli selkeitä kaartuvia merkkejä. Merkit muodostivat 3x3 -ruudukon, jota kutsutaan taikaneliöksi. Tätä käytettiin sittemmin tulvien taltuttamiseen. Toisen version mukaan Yu Suuri (大禹 Dàyǔ) sai tehtäväkseen keksiä keinon, jolla hallita tulvia. Kun hän oli tutkimassa jokivartta, hän näki kilpikonnan nousevan joesta
Tiosyanaatti

Tiosyanaatti eli rodanidi on negatiivisesti varautunut ioni eli anioni, ja epäorgaaninen yhdiste. Tiosyanaatit ovat tiosyaanihapon (HSCN) eli vetyrodanidin suoloja. Tiosyanaatin kemiallinen kaava on [SCN]−. Lähes samankaltainen ioni on syanaatti-ioni, [OCN]−, jossa rikkiatomin tilalla on happi. Nimi rodanidi juontuu kreikan kielestä ja perustuu rautatiosyanaatin punaväriin. Myrkyllistä kahdenarvoista elohopeatiosyanaattia on joskus käytetty pyrotekniikassa, mutta sen myrkyllisyyden vuoksi tästä on pitkälti luovuttu. Rodanaasi-entsyymi muuntaa kehossa rajatussa määrin myrkyllistä syanidia, CN−, vähemmän vaaralliseksi tiosyanaatiksi. Lisäämällä tiosyanaattia (esim. ammoniumtiosyanaattina) vesiliuokseen, voidaan liuoksessa mahdollisesti olevat rauta(III)-ionit havaita. SCN- nimittäin muodostaa Fe3+ kanssa vesiliuoksissa helposti havaittavan verenpunaisen hydratoituneen koordinaatiokompleksin [Fe(SCN)]2+, jonka tarkempi rakenne on [Fe(SCN)(H2O)5]2+. Osoitusreaktiossa muodostuu myös pienempiä määriä muita hydratoituneita komplekseja kuten Fe(SCN)3 ja [Fe(SCN)4]−. Liuosten koboltti(III)-ionit voidaan havaita samalla tapaa, sillä tiosyanaatti muodostaa niiden kanssa sinisiä hydratoituneita komplekseja
Bale

Balen kieli (tunnettu myös nimillä Akar-Bale, Balwa) on kuollut eteläinen Isojen-Andamaanien kieli, jota puhuttiin aiemmin Ritchien saaristossa sekä Havelockin ja Neillin saarilla Andamaaneilla Intiassa. Kiellä ei ollut tunnettua kirjallista standardia.
Erich Adickes

Erich Adickes (1866–1928) oli saksalainen filosofi, joka oli professorina Tübingenissä vuodesta 1904. Adickes ansioitui julkaisemalla mallikelpoisia painoksia Kantin teoksista ja Kantin jälkeenjääneitä käsikirjoituksia. Hän oli Ernst Haeckelin vastustaja ja kirjoitti teoksessaan Kant contra Haecke: "En usko persoonalliseen maailman ulkopuoliseen jumalaan yhtään enempää kuin hän, en siihen että hän on luonut maailman, enkä ruumiista erilliseen aineettomaan sieluun." Adickes oli Tübinger Burschenschaft Derendingian jäsen.
Maameren velho

Maameren velho (engl. A Wizard of Earthsea) on yhdysvaltalaisen kirjailijan Ursula K. Le Guinin kirjoittama fantasiaromaani, joka julkaistiin alun perin vuonna 1968. Teos on Le Guinin luoman Maameren tarinat -kirjasarjan ensimmäinen osa. Maameren velhoa seuraa sarjan toinen teos Atuanin holvihaudat, joka julkaistiin alkuperäiskielellä vuonna 1971. Maameren velho sijoittuu nimensä mukaisesti Maameren fantasiamaailmaan, ja sen pääosassa on nuori velho Ged. Kustantaja WSOY julkaisi Maameren velhon suomeksi vuonna 1976. Kirjan on kääntänyt suomeksi Kristiina Rikman. Tarinan alussa 12-vuotias poika Duny (myöh. Varpushaukka eli Ged) Gontin saarella joutuu käyttämään kaikki tädiltään kylänoidalta ja säänmanaajalta oppimansa taidot sekä omat synnynnäiset mahtivoimansa karkottaakseen taikuuden avulla sotaisat kargit pois kylästään. Tästä alkaa pitkä tie, jonka aikana Varpushaukka saa arvet kasvoihinsa pimeän voimien hyökkäyksessä velhokoulussa Roken viisaiden saarella. Maameren saaristomaailman herkkã tasapaino on järkkynyt
4 ässää

4 ässää on belgialainen sarjakuva-albumisarja. Sitä julkaistiin 1970-luvun alussa suomeksi viiden albumin verran, ranskaksi albumeja on ilmestynyt 43. Päähenkilöinä on neljä nuorta ja heidän koiransa. 4 ässää ilmestyi aluksi romaaneina (ei suomennettu), joiden kirjoittaja oli Georges Chaulet ja kirjat oli kuvittanut François Craenhals. Vuonna 1962 tekijät ehdottivat Casterman-kustantamolle kirjojen henkilöhahmoihin perustuvaa sarjakuvaa.
Kenneth Walsh

Kenneth Walsh (s. 11. helmikuuta 1945) on entinen yhdysvaltalainen uimari ja olympiavoittaja. Walsh voitti kultaa Méxicon 1968 olympialaisten 4 × 100 metrin vapaauintiviestissä ja 4 × 100 metrin sekauintiviestissä. Molemmilla matkoilla hän ui viimeisen osuuden ja molemmilla matkoilla Yhdysvallat teki uuden maailmanennätyksen. Hopeaa Walsh sai 100 metrin vapaauinnissa. Hänen hallussaan oli matkan maailmanennätys 52,6 s, jota Zachary Zorn sivusi Yhdysvaltain olympiakarsinnoissa. Olympia-altaassa Walsh ui ajan 52,8 s ja hävisi maailmanennätystä parantaneelle Australian Michael Wendenille 0,6 s – Zorn jäi loppukilpailussa kahdeksanneksi. 1964: Yhdysvallat: Clark, Austin, Ilman, Schollander1968: Yhdysvallat: Zorn, Rerych, Spitz, Walsh1972: Yhdysvallat: Edgar, Murphy, Heidenreich, Spitz1984: Yhdysvallat: Cavanaugh, Heath, Biondi, Gaines1988: Yhdysvallat: Jacobs, Dalbey, Jager, Biondi1992: Yhdysvallat: Hudepohl, Biondi, Jager, Olsen, Jordan*, Thomas*1996: Yhdysvallat: Olsen, Davis, Schumacher, Hall Jr., Fox*, Tucker*2000: Australia: Klim, Fydler, Callus, Thorpe, Pearson*, Pine*2004: Etelä-Afrikka: Schoeman, Ferns, Townsend, Neethling2008: Yhdysvallat: Phelps, Weber-Gale, Jones, Lezak, Adrian*, Wildman-Tobriner*, Grevers*2012: Ranska: Leveaux, Gilot, Lefert, Agnel, Bernard*, Stravius*2016: Yhdysvallat: Dressel, Phelps, Held, Adrian, Feigen*, Pieroni*, Ervin*2020: Yhdysvallat: Dressel, Pieroni, Becker, Apple, Curry*2024: Yhdysvallat: Alexy, Guiliano, Armstrong, Dressel, Held*, King** = uivat vain alkuerissä 1960: Yhdysvallat: McKinney, Hait, Larson, Farrell1964: Yhdysvallat: Mann, Craig, Schmidt, Clark1968: Yhdysvallat: Hickcox, McKenzie, Russell, Walsh1972: Yhdysvallat: Stamm, Bruce, Spitz, Heidenreich1976: Yhdysvallat: Naber, Hencken, Vogel, Montgomery1980: Australia: Kerry, Evans, Tonelli, Brooks1984: Yhdysvallat: Carey, Lundquist, Morales, Gaines1988: Yhdysvallat: Berkoff, Schroeder, Biondi, Jacobs1992: Yhdysvallat: Rouse, Diebel, Morales, Olsen, Berkoff*, Dersch*, Stewart*, Biondi*1996: Yhdysvallat: Rouse, Linn, Henderson, Hall Jr., Davis*, Grote*, Hargis*, Schwenk*2000: Yhdysvallat: Krayzelburg, Moses, Crocker, Hall Jr., Walker*, Hannan*, Lezak*2004: Yhdysvallat: Peirsol, Hansen, Crocker, Lezak, Krayzelburg*, Gangloff*, Phelps*, Walker*2008: Yhdysvallat: Peirsol, Hansen, Phelps, Lezak, Grevers*, Gangloff*, Crocker*, Weber-Gale*2012: Yhdysvallat: Grevers, Hansen, Phelps, Adrian, Thoman*, Shanteau*, McGill*, Jones*2016: Yhdysvallat: Murphy, Miller, Phelps, Adrian, Plummer*, Cordes*, Shields*, Dressel*2020: Yhdysvallat: Murphy, Andrew, Dressel, Apple, Armstrong*, Wilson*, Shields*, Pieroni*2024: Kiina: Xu Jiayu, Qin Haiyang, Sun Jiajun, Pan Zhanle, Wang Changhao** = uivat vain alkuerissä
Adolf von Seckendorff

Franz Adolf von Seckendorff (17. maaliskuuta 1857 Gera, Thüringen, Saksa – 8. toukokuuta 1941) oli saksalainen vapaaherra ja jalkaväenkenraali, joka komensi kenraaliluutnanttina vuonna 1918 Saksan keisarikunnan LXVIII armeijakuntaa ja oli Brest-Litovskin rauhan jälkeen Viron saksalainen sotilaskuvernööri 16. maaliskuuta – 11. marraskuuta 1918. Pakottaakseen neuvostovenäläiset osapuolet Brest-Litovskin rauhaan Saksan valtakunta hyökkäsi Latvian ja Viron kautta kohti Pietariaia. Saksalaiset joukot valtasivat 22. helmikuuta 1918 Valgan, 24. helmikuuta Tarton ja Jõgevan sekä 25. helmikuuta Pärnun, Viljandin sekä Tallinnan. Viro julistautui itsenäiseksi 24. helmikuuta
Kalevan solki

Kalevan solki on helsinkiläiskirjailija Jari Tammen tähänastinen pääteos, jota hän kirjoitti kuusi vuotta 1996–2002 Pohjois-Walesissä, pienessä Bangorin yliopistokaupungissa. Historiallinen fantasiaromaani pohjautuu itämerenmytologiaan, kalevalarunoihin ja Kalevalaan. Kalevan solki on kuvitelma siitä, mitä olisi voinut tapahtua vuonna 801 Varsinais- ja Vakka-Suomessa kuningas Väinämöisen, seppä Ilmarisen ja kumppaneiden aikaan. Teoksensa lähtökohdaksi Jari Tammi on ottanut sen, että muinaiset sankarimme, epäjumalamme ja haltijamme ovat alkujaan olleet lihaa ja verta. Sitten tarinat alkoivat kiertää ihmiseltä ja sukupolvelta toiselle. Näin syntyi mytologia. Kalevan solki oli vuoden 2002 Olvi-kirjallisuuspalkintoehdokas. Se sai myös kolmannen sijan Suomen Tolkien-seura ry:n jakamassa Kuvastaja-palkinnossa (vuoden 2002 parhaat kotimaiset fantasiakirjat).
Carl Wieland

Carl Wieland (s. 1950) on tunnettu australialainen nuoren maan kreationisti. Wieland on alkujaan Adelaiden yliopistosta valmistunut lääketieteen tohtori, joka joutui vuonna 1986 luopumaan lääkärintoimesta jouduttuaan auto-onnettomuuteen, jossa rekka törmäsi hänen autoonsa. Uskonnoltaan Wieland on evankelinen kristitty baptisti. Wieland on kiistelty hahmo tiedemiesten ja ei-tiedemiesten keskuudessa. Hänen esitystapaansa pidetään helppotajuisena. Wieland on tullut tunnetuksi muun muassa siitä, että on levittänyt ajatuksia, joiden mukaan dinosaurukset olisivat eläneet äskettäin, ja väittänyt että pehmeää kudosta niistä olisi löytynyt, vaikka löytyi vain muutamia säilyneitä molekyylejä. Osin Wielandin väite pohjautui eräässä Science-lehden artikkelissa käytettyyn tulkinnanvaraiseen sanamuotoonlähde?. Wieland perusti kreationistijärjestön Creation Science Association (CSA), joka myöhemmin vaihteli nimeään. Vuonna 1978 järjestö alkoi julkaista lehteä nimeltä Ex nihilo, jonka tarkoitus oli muun muassa tuoda julki kreationistista ajatusta, jonka mukaan Maa on nuori ja evoluutiota ei olisi ollut. Vuonna 1980 järjestö liittyi ryhmään Creation Science Foundation, joka edelleen vaihtoi nimikkeelle Answers in Genesis (AiG). Vuonna 2005 Aig hajosi, koska Wieland ja eräs toinen johtava nuoren Maan kreationisti Ken Ham riitelivät keskenään
Kamelianainen

Tarkennus: Huonosti lähteistetty. Kamelianainen (alkuteos La Dame aux Camélias) on Alexandre Dumas nuoremman kuuluisin teos. Teos on Dumas’n toinen romaani, ja hän kirjoitti sen vuonna 1848. Kirjasta on tehty näytelmä. Lisäksi siitä on tehty useita elokuva- ja televisioversioita. Teoksessa Dumas käsittelee perhe-elämään ja seksuaalimoraaliin liittyviä kysymyksiä. Kamelianainen on Dumas’n tunnetuin teos, joskin monet hänen näytelmänsä olivat aikoinaan suosittuja. Kamelianainen kertoo nuoren ranskalaismiehen, Armandin, ja Pariisin kauneimman kurtisaanin Margueriten rakkaustarinan. Tarina alkaa, kun nimetön kertoja kuulee erään erityisen kauniin kurtisaanin Marguerite Gautierin kuolleen. Hän ostaa huutokaupasta tälle kuuluneen kirjan, Manon Lescautin. Pian hänen luokseen saapuu surun murtama nuorimies Armand Duvall, joka paljastuu Margueriten entiseksi rakastajaksi. Kertoja ja Armand ystävystyvät, ja kun Armand joutuu liiasta surusta sairasvuoteeseen, hän alkaa kertoa omaa tarinaansa
Martin Block

Martin Block (1901 tai 1903 – 18. syyskuuta 1967) oli yhdysvaltalainen radiokuuluttaja ja eräs ensimmäisiä kuuluisuuteen nousseita radio-DJ:eitä.  Block aloitti radiouransa lukemalla mainoksia tijuanalaisella radioasemalla Meksikossa. Sieltä hän siirtyi Los Angelesiin KFWB-asemalle, jossa työskenteli myös DJ Al Jarvis, jolla oli oma suosittu paikallisesti lähetetty ohjelmansa Make Believe Ballroom, jossa Jarvis soitti äänilevyjä ja puhui artisteista aivan kuin he olisivat olleet todellisuudessakin paikalla. 1934 Block siirtyi New Yorkiin WNEW-asemalle. Kun Charles Lindberghin pojan kidnappauksesta ja murhasta epäillyn Bruno Hauptmannin oikeudenkäynti alkoi 1935, WNEW oli ainoa radiokanava, jonka sallittiin seurata oikeudenkäyntiä, muiden tiedotusvälineiden käyttäessä pitkälti WNEW:n uutisointia lähteenään. Uutisointi tuotti ongelmia WNEW:lle, sillä tietoja oikeudenkäynnistä tuli epäsäännöllisin väliajoin ja väliajat jouduttiin täyttämään musiikilla. WNEW palkkasi 25-henkisen orkesterin, joka tuli kalliiksi ja usein esitykset jouduttiin keskeyttämään kesken kappaleen, joka ei ollut muusikoiden mieleen. Martin Block ehdotti aseman johtajalle orkesterin korvaamista äänilevyillä. Ehdotukseen ei aluksi suostuttu, sillä äänilevyjen soittamista ei pidetty ammattimaiselle radioasemalle sopivana. Lopulta kustannussyistä levyjen soittaminen kuitenkin aloitettiin ja Block kopioi uuden ohjelman idean ja nimen suoraan Al Jarvikselta ja ensimmäinen Blockin Make Believe Ballroom lähetettiin 3. helmikuuta 1935
Tadeusz Kościuszko

Tadeusz Kościuszko (4. helmikuuta tai 12. helmikuuta 1746 – 15. lokakuuta 1817) oli puolalainen vapaustaistelija, josta tuli Puolan, Valko-Venäjän ja Yhdysvaltain kansallissankari. Vuonna 1776 hän matkusti Pohjois-Amerikkaan ja osallistui Yhdysvaltain vapaussotaan. Kościuszko nimitettiin 1780-luvun lopulla Puola-Liettuan armeijan kenraalimajuriksi, ja vuonna 1794 hän johti Kościuszkon kapinaa Venäjän keisarikuntaa vastaan. Kościuszko aloitti vuonna 1794 taistelun Puolan venäläisiä miehittäjiä vastaan, mutta joutui vuonna 1795 venäläisten vangiksi. Kościuszko armahdettiin syksyllä 1796, kun Paavali I korvasi Katariina Suuren Venäjän hallitsijana. Elämänsä viimeiset vuosikymmenet Kościuszko vietti maanpaossa Ranskassa ja Sveitsissä. Tadeusz Kościuszko syntyi helmikuussa 1746 Mereszowszczyznan kylässä Kosavassa, Puola-Liettuaan kuuluvassa Liettuan suuriruhtinaskunnassa, (nykyisen Valko-Venäjän Brestin alueella) Ludvig Kościuszkon ja Tekla Ratomskan toisena poikana. Hänen isänsä oli hyvin toimeentuleva maatilan omistaja, jonka alaisuudessa työskenteli 30 talonpoikaa. Tadeuszilla oli kolme sisarta, Joseph, Anna ja Catherine
Hammersmith Apollo

Hammersmith Apollo on Englannissa, Lontoon Hammersmithin kaupunginosassa sijaitseva viihde- ja konserttikeskus. Konserttisali on Art Deco -tyylinen, vuonna 1932 alun perin elokuvateatteriksi rakennettu ja Gaumont Palaceksi nimetty viihdekeskus, jonka on suunnitellut Robert Cromie. Alkuperäisessä Gaumont Palacessa oli 3 500 istumapaikkaa. Elokuvateatterissa on myös lava Vuonna 2006 tehdyssä perusteellisessa remontissa sisätiloista tehtiin muunneltavat siten, että aiemmin kiinteät istumapaikat voidaan poistaa tarvittaessa. Konserttisalissa on istumapaikkoja 3 719 ja kun salista poistetaan istuimet, tilaa on hieman yli 5 000 kuulijalle. Ennen maailmansotia elokuvateattereihin oli tapana sijoittaa pilliurut, jolla soitettiin mykkäelokuvanäytösten taustamusiikkia. Urkuja käytettiin myös laulajien säestykseen. Hammersmith Apollon uruissa on neljä koskettimistoa ja 1 200 urkupilliä. Urut olivat ajan kuluessa menneet huonoon kuntoon ja ne poistettiin käytöstä 1990-luvulla ja koskettimisto siirrettiin rakennuksesta pois. Vuonna 2007 Apollon alkuperäiset urut entisöitiin ja palautettiin teatteriin. Teatterin lämpiössä yläparvella on kahvilaravintola. Gaumont Palacen nimi säilyi vuoteen 1961 saakka, mutta vuonna 1962 salia alettiin kutsua nimellä Hammersmith Odeon
Suomalaiset historiapäivät

Suomalaiset historianpäivät on Lahdessa vuosittain toistuva historianluentotapahtuma, jossa käsitellään historian aiheita eri näkökulmista. Ensimmäisen kerran päivät järjestettiin vuonna 2000. Suomalaisilla historianpäivillä on julkaistu vuodesta 2003 Vuoden historiateoksen voittaja. Suomalaisilla historiapäivillä ovat luennoineet muun muassa: Tapahtuma järjestettiin aluksi Asikkalassa Johan Richard Danielson-Kalmarin Suviniemi-huvilalla, vaikkakin tilaisuudet pidettiin pääasiassa Lahden keskustassa, oppimiskeskus Fellmanniassa. Vuoden 2009 historianpäivät aloitettiin Vääksyn seurakuntakeskuksessa. Vuodesta 2011 ne on järjestetty Lahden Sibeliustalossa.
Isotopia

Isotopia voi tarkoittaa seuraavia:
Solmuteoria

Solmuteoria on matematiikan ala, joka keskittyy solmujen tutkimukseen. Klassinen solmuteoria pyrkii vastaamaan kysymykseen: jos on annettu kaksi solmua, mistä voimme päätellä, ovatko ne sama solmu vai eri solmuja. Tästä erikoistapauksena kysymys "onko annettu solmu avautuva?" Jos kaksi solmua sattuvat olemaan sama, niin sen osoittamiseen riittää saattaa ne samaan muotoon ja todeta, että ne tosiaan ovat samat. Jos taas solmut ovat eri solmuja, sen osoittamiseksi, että ne ovat eri solmuja tarvitaan invariantteja. Matemaattinen solmuteoria etsii näitä invariantteja. On vaikea sanoa mihin matematiikan alaan solmuteoria kuuluu. Luonnollisin lähestymistapa on ajatella solmuteorian kuuluvan algebralliseen topologiaan. Solmuteoriaa voi kuitenkin tehdä myös kombinatorisesti tutkimalla solmukaavioita esimerkiksi tasoverkkoina. Matemaattinen solmujen tutkimus sai ilmeisesti alkunsa 1800-luvulla, kun Karl Friedrich Gauss kiinnostui kytköksistä (link) ja määritteli tavan laskea kietoutumisluvun (linking number) integraalin avulla. Gaussin oppilas J. B. Listing jatkoi solmujen tutkimista
Solidium

Solidium Oy on Suomen valtion omistama sijoitusyhtiö. Sen hallinnoiman omaisuuden arvo on 7 049 miljoonaa euroa (21.1.2025). Solidiumin hallintaan siirtyi syksyllä 2008 valtion ei-strategiset osakeomistukset Kemirassa, Metsossa, Outokummussa, Rautaruukissa, Sammossa, Spondassa, Stora Ensossa ja TeliaSonerassa. Kesäkuussa 2009 Solidiumin osakeomistukset täydentyivät, kun valtio luovutti kaikki omistamansa Elisa Oyj:n osakkeet Solidiumille. Solidium on Suomen valtion kokonaan omistama osakeyhtiö, jonka tehtävänä on vahvistaa ja vakauttaa kotimaista omistusta kansallisesti tärkeissä yrityksissä ja kasvattaa pitkäjänteisesti omistustensa taloudellista arvoa.lähde? Solidiumin sijoitusstrategian perusta ja keskeisin tavoite on nykyomistusten hyvä hoito ja niiden arvon kasvattaminen. Tarvittaessa Solidium voi hankkia yksin tai yhteistyössä muiden kotimaisten toimijoiden kanssa uutta omistusta joko osinkotuloillaan tai lainarahalla.lähde? Toimitusjohtajana oli toukokuuhun 2022 Antti Mäkinen. Solidiumin toimitusjohtajana on toiminut elokuusta 2022 lähtien Reima Rytsölä. Hallituksen puheenjohtaja oli huhtikuuhun 2015 Pekka Ala-Pietilä
Israelin talous

Israelin talous on yksi Lähi-idän kehittyneimmistä. Maan ostovoimakorjattu bruttokansantuote oli vuonna 2006 Kansainvälisen valuuttarahaston mukaan 195 miljardia dollaria. Bruttokansantuote henkeä kohti arvioitiin olevan 26 600 dollaria vuonna 2007, mikä on lähellä Euroopan unionin keskiarvoa. Merkittäviä teollisuudenaloja ovat elektroniikka, elintarviketeollisuus, timantinhionta ja tekstiilit. Palvelualoista merkittäviä ovat ohjelmistokehitys ja turismi. Israelilla on vapaakauppasopimus Euroopan unionin, EFTAn, Yhdysvaltojen, Turkin, Meksikon, Kanadan, Jordanian ja Egyptin kanssa. Israel kutsuttiin OECD:n jäseneksi vuonna 2007. Alun perin maanviljelyyn perustunut talous on kasvanut voimakkaasti erityisesti itsenäistymisen jälkeisinä vuosikymmeninä, ja Israelin talous on nykyaikainen ja monipuolinen. Merkittäviä vientituotteita (yht. lähes 30 miljardia vuonna 2003) ovat mm. raskas koneteollisuus (sisältää myös aseteollisuuden), muistipiirit ja prosessorit, elektro-optiikan tuotteet, tietokoneohjelmistot, lääketieteen tuotteet, hiotut timantit, maataloustuotteet kuten Jaffa-appelsiinit, kemikaalit ja vaatetus. Huipputekniikka on merkittävässä osassa taloudessa
Sigebert III

Sigebert III (n. 630 – 1. helmikuuta 656) oli Austrasian kuningas 634–656. Hän oli Dagobert I:n vanhin poika. Sigebert oli ensimmäisiä merovingikuninkaita, jolla ei enää ollut todellista valtaa. Hänen sijastaan kuningaskuntaa hallitsivat ylimystö ja mahtavat käskynhaltijat, major domukset. Sigebertin isä, koko frankkien valtakunnan kuningas Dagobert I teki hänestä Austrasian kuninkaan vuonna 634. Lapsikuninkaan puolesta hallitsivat ensin Kölnin piispa Chunibert ja herttua Adalgisel. Dagobertin kuoltua valtaa pitivät Chunibert ja major domus Pipin I. Pipinin kuoltua valta siirtyi Pipinin pojalle Grimoaldille, josta tuli major domus 643. Grimoald sai myös suostuteltua tuolloin vielä ilman perillistä olleen Sigebertin adoptoimaan oman poikansa Kildebertin. Myöhemmin Sigebert sai kuitenkin pojan, Dagobert II:n